CELEX: 62009CN0288
Language: et
Date: 2009-07-24 00:00:00
Title: Kohtuasi C-288/09: Eelotsusetaotlus, mille esitas First-tier Tribunal (Tax Chamber) (Ühendkuningriik) 24. juulil 2009 — British Sky Broadcasting group Plc versus Commissioners for Her Majesty’s Revenue and Customs

24.10.2009   
            
            
               ET
            
            
               Euroopa Liidu Teataja
            
            
               C 256/9
            
         Eelotsusetaotlus, mille esitas First-tier Tribunal (Tax Chamber) (Ühendkuningriik) 24. juulil 2009 — British Sky Broadcasting group Plc versus Commissioners for Her Majesty’s Revenue and Customs
   (Kohtuasi C-288/09)
   2009/C 256/16
   Kohtumenetluse keel: inglise
   
      Eelotsusetaotluse esitanud kohus
   
   First-tier Tribunal (Tax Chamber)
   
      Põhikohtuasja pooled
   
   
      Kaebuse esitaja: British Sky Broadcasting group Plc
   
      Vastustaja: Commissioners for Her Majesty’s Revenue and Customs
   
      Eelotsuse küsimused
   
   
               1.
            
            
               Kas sidefunktsiooniga Sky+ teleriboksi mudel DRX 280 tuleb — vaatamata kombineeritud nomenklatuuri („KN”) selgitavatele märkustele, mille Euroopa Komisjon andis 7. mail 2008 (ELT 2008, C 112, lk 8) seoses KN-i alamrubriikidega 8521 90 00 ja 8528 71 13 — klassifitseerida KN-i alamrubriiki 8528 71 13, nagu on ette nähtud komisjoni määruses nr 1214/2007 (1), millega muudetakse nõukogu määruse nr 2658/87 I lisa?
            
         
               2.
            
            
               Kas nõukogu 12. oktoobri 1992. aasta määruse (EMÜ) nr 2913/92 (2), millega kehtestatakse ühenduse tolliseadustik, muudetuna, artikli 12 lõike 5 punkt a kohustab siseriiklikku tolliasutust väljastama siduva tariifiinformatsiooni, mis on kooskõlas KN-i selgitavate märkustega, välja arvatud juhul, kui ja kuni need selgitavad märkused on tunnistatud olevaks vastuolus KN-i vastavate sätetega, sealhulgas KN-i tõlgendamise üldreeglitega, või võib siseriiklik tolliasutus oma asjakohasest seisukohast lähtudes neist selgitavatest märkustest kõrvale kalduda, kui ta leiab, et tegemist on niisuguse vastuoluga?
            
         
               3.
            
            
               Kas juhul, kui teleriboks, mille tootekirjeldus on Sky+ teleriboks mudel DRX 280, tuleb klassifitseerida KN-i alamrubriiki 8521 90 00, on positiivse tollimaksumäära kohaldamine ühenduse õiguse mõistes ebaseaduslik, kuna sellega rikutakse infotehnoloogiatoodetega kauplemise lepingust („ITA”) ja 1994. aasta üldise tolli- ja kaubanduskokkuleppe II artikli I lõike punktist b tulenevaid ühenduse kohustusi, või põhineb rubriiki 8521 klassifitseerimine järeldusel, et kõnealune toode ei kuulu ITA vastava osa kohaldamisalasse?
            
         
      (1)  Komisjoni 20. septembri 2007. aasta määrus (EÜ) nr 1214/2007, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 286, lk 1).
   
      (2)  EÜT L 302, lk 1; ELT eriväljaanne 02/04, lk 307.